Libysk TV: Gaddafi-sønn funnet drept
En journalist fra stasjonen Libya TV, som selv ble såret i trefningene, sier han så den døde Khamis med sine egne øyne. 29 år gamle Khamis var under farens regjeringstid sjef for en av regjeringens brigader. En legekilde opplyste tidligere lørdag at minst ni mennesker er drept og 122 såret i kampene. Bani Walid er ett av de områdene i Libya hvor Muammar Gaddafi hadde størst støtte. - Sykehuset har fått inn ni drepte personer og 122 sårede etter kampene, sier en legekilde i byen Misrata, hvor de sårede behandles. Muammar Gaddafi ble fjernet fra makten i et folkeopprør i fjor. 20. oktober ble han sporet opp og drept i sin hjemby Sirte.
Libyas tidligere leder Muammar Gaddafis sønn Khamis er drept i kamper mellom regjeringsvennlige styrker og opprørere fra byen Bani Walid, ifølge libysk TV.